William Quaitoo

**William Agyapong Quaitoo** (bɛ daa dɔɣi o la silimin'gɔli September biɛɣ'piniyini dali yuuni 1966 tiŋa yuli booni Akim Gyadam) o nyɛla  Ghana siyaasa nira. O daa nyɛla jintɔra zaŋti Akim Oda Constituency, Eastern Region n-ti 7th Parliament. Bɛ daa piigi o la Deputy Minister zaŋti pukparilim yaɣili yuuni 2013. Ŋun nyɛ Chief executive officer zaŋti Tree Crops Development Authority.

## O biɛhigu Piligu mini shikuru baŋsim
Bɛ daa dɔɣi la Quaitoo silimin gɔli September biɛɣ'piniyini dali yuuni 1966 tiŋa yuli booni Akim Gyadam ka di be Eastern Region , Ghana. O chaŋ la Kalpohin Primary School din be Tamale, Yoo Roman Catholic Primary School ka di be Savelugu n-ti pahi Vitting Experimental Junior Secondary School ka di be Tamale di zaasa Northern Region, Ghana. O chaŋ la Ghana Secondary Technical School n-ti nya GCE 'O' Level, Takoradi ni Oda Secondary School n-ti deei o GCE 'A' Level, Akim Oda. O bɔhim la Galilee College din be Israel, ni ka o nya Diploma in Agribusiness, Export and Marketing Management. O daa chaŋ University of Cape Coast n-ti nya o BSC (HONS) in Chemistry and Diploma in Education. O daa lahi nya MBA ka di yina University of Ghana.

## Tuma
Quaitoo nyɛla ŋun piligi tuma yuuni 2000 din daa niŋ ka bɛ piigi o Market Development Manager zaŋti OIC International. O daa nyɛla manager zaŋti lala tuma duzuɣu hali ni yuuni 2002. Yuuni 2002, bɛ daa piigi o Programmes Manager zaŋti Enterprise Works, Ghana ka daa tum din ni hali ni yuuni 2006. Yuuni 2006 naabu ni, bɛ daa lahi piigi o Manager zaŋti Ghana Cocoa Board hali ni yuuni 2012.

## Siyaasa tali
Quaitoo nyɛla ŋun be Wɔbigu paati(New Patriotic Party). O nyɛla jintɔra kuro zaŋti Akim Oda piibu piibu yaɣili. Yuuni 2020 Wɔbigu paati (NPP) mabiligu piibu piibu ni, o daa koŋ nasara n-ti Alexander Ackum.

### Yuuni 2012 piibu piibu
Yuuni 2012 Ghana nim piibu piibu, o daa di la Akim Oda piibu piibu yaɣili jintɔri kuɣ ŋɔ ni kalinli din yiɣis 18,982 ka di zani kɔbigi puuni vaabu 62.74% ninvuɣ shɛba ban daa niŋ piibu piibu ŋɔ ka lɛm paati(NDC) jintɔra Kwabena Nkansah Asare daa nya kalinli din yiɣisi 6,315 ka di zani kɔbigi puuni vaabu 20.87% ninvuɣ shɛba ban daa niŋ piibu piibu ŋɔ ni, ŋun daa nyɛ jintɔra zaŋti PPP Kofi Asamoah-Siaw daa nyɛla kalinli din yiɣisi 782 ka di zani kɔbigi puuni vaabu 2.58% ninvuɣ shɛba ban daa niŋ piibu piibu ŋɔ ni, ŋun daa zani n-ti NDP Aninakwah Joshua Kwabena daa nyɛla kalinli din yiɣisi 278 ka di zani kɔbigi puuni vaabu 0.92% ninvuɣ shɛba ban daa niŋ lala piibu ŋɔ ni, Baa Abora daa zani la o gama ka nya kalinli din yiɣisi 1,626 ka di zani kɔbigi puuni 5.37% ninvuɣ shɛba ban daa niŋ lala piibu piibu ŋɔ puuni n-ti pahi ŋun gba daa zani o gama Augustus Ennin Attafuah daa nya kalinli din yiɣisi 1,993 ka di zani kɔbigi puuni vaabu 6.59% ninvuɣ shɛba ban daa niŋ piibu piibu ŋɔ ni.

### Yuuni 2016 piibu piibu
Yuuni 2016 Ghana nim piibu piibu, o daa lahi nyɛla ŋun di Akim Oda piibu piibu yaɣili jintɔri kuɣ ŋɔ ni kalinli din yiɣisi 21,131 ka di zani kɔbigi puuni vaabu 73.4% ninvuɣ shɛba ban daa niŋ piibu piibu ŋɔ ka lɛm paati (NDC) jintɔra Kwabena Nkansah Asare daa nya kalinli din yiɣisi 6,892 ka di zani kɔbigi puuni vaabu 23.9% ninvuɣ shɛba ban daa niŋ piibu piibu ŋɔ ni, ŋun daa zani n-ti PPP Baa Abora daa nyɛla kalinli din yiɣisi 599 ka di zani kɔbigi puuni vaabu 2.1% ninvuɣ shɛba ban daa niŋ lala piibu piibu ŋɔ puuni n-ti pahi ŋun daa CPP jintɔra George Owusu Agyemang gba daa nyɛla kalinli din yiɣisi 161 ka di zani kɔbigi puuni 0.6% ninvuɣ shɛba ban daa niŋ piibu piibu ŋɔ ni.

### Komitii nima
Quaitoo daa nyɛla Chairman zaŋti Parliamentary Select komitii shikuru baŋsim bɔbu yaɣili.

## Deputy Minista tali chɛbu
Silimin gɔli August yuuni 2017, Quaitoo daa yɛli la yɛltɔɣa shɛŋa zaŋ kpa ninvuɣ shɛba ban be Northern region, Ghana. O daa yɛli ya o lahabali puuniIn" ti mabihi shɛba ban be *[ northern Ghana], yɛla to pam. N-be la ni maani yuun pishi ni ayopɔin, n-nyɛla ŋun yɛri  Dagbani ka Dagbani bilichini la ni din pahi. Bɛ nyɛla ninvuɣ shɛba ban yɛla to pam. Di yi niŋ ka so yɛli ni "armyworm" saɣim la o puzuri, shee lala niri ŋɔ tahi o daliri nim na. Ti ka lala taarihi ŋɔ. Di kuli nyɛla so shɛli dɔni deeri liɣiri gomnanti sani; bɛ tuma bala saha kam.*" Din daa niŋ ka o yɛli o noli ni zilikom naai, ninvuɣ daa yɛliya ni yimi minista tali ŋɔ ni dama o yɛltɔɣa maa zaa nyɛla "tribalistic".  O daa yina silimin August biɛɣ'pihita yini ka dali yuuni 2017 n-ti yi Deputy Minister of Agriculture. O daa deeigi o nyɛ Kennedy Osei Nyarko.

## Maŋmaŋ biɛhigu
Quaitoo nyɛla ŋun mali paɣa ni bihi anu. O nyɛla dolodolo nira ka jamdi Naawuni Baptist. O nyɛla ŋun yɛri siliminsili, kanbonsili, Dagbani, Hausa n-ti pahi Ga.

## Kundivihira